钦定古今图书集成/方舆汇编/职方典/第1424卷 > 平乐府公署考 通志府志合载
## 钦定古今图书集成/方舆汇编/职方典/第1424卷 > 平乐府公署考 通志府志合载

本府。〈平乐县附郭。〉

平乐府治　在南门内，唐乐州故址。洪武初，通判夏天启鼎建。万历中，知府周祈重建。正堂、川堂、后堂。陈启孙增建。堂后衙门、堂室共四层。堂东为龙亭，为库，为经历司，为清军同知，为粮捕通判衙，为抚彝同知衙西为永济库，为理刑推官衙，为照磨衙，左右为六曹廊。仪门外左为寅宾馆，后为土地祠，右为司狱司。大门外左右为“旌善” 、“申明” 二亭。明末焚烬过半，仅存大堂、后堂。

皇清顺治十七年，知府王延裪重修。康熙八年，知府

杨荣荫鼎建头门、二门、六曹廊、寅宾馆、土地祠。十一年，知府郑长青鼎建后堂，至是稍有规模云。

清军同知衙　　　　。粮捕通判衙。

经历司　　　　　　司狱司　俱在堂东。理刑衙　照磨所　俱在堂西，今废。

布政分司　在城隍庙西。明正德七年，知府官。

昶重建今废

按察分司　在府治东。明弘治十七年，知府谢湖重建。今废。

兵备道署　在布政分司西，今圮。

察院行署　，在东街府治之左，明天启元年毁，二年重建。横六丈，纵二十丈，两门、两堂、川堂一、书房一至

皇清康熙十年，知县陈光龙重修，为“学道公署。”

协镇副将署　旧在北门外道乡书院左。明参将张万纪、岳镇华前后增拓，建坊树栅，规制颇弘。明末俱毁。

皇清顺治初，易“参将”为“协镇副将”，借城西民房为署。

改建辕门。康熙十年，副总兵官杨应胜重修税课司　在西门外，今废。

庆丰仓　在府治东北凤凰山下。今废。

递运所　在城外西江边，今废。

阴阳学　、医学　俱在城内，今废。

僧纲司　、道纪司　，俱在寺观。

平乐县治　旧在县治西。唐武德八年徙建。明正统间，知府唐复、知县张昊鼎新招建正堂，左永饶库，右架阁库。堂下露台、甬道、两廊、仪门，左典史衙。土地祠前为县狱，右寅宾馆。四年，昊又奏迁大门前军营侵地，盖吏舍八间。嘉靖中，知县黄玠重建。旌善、申明亭、子来门、乐邦、“首邑坊。”万历中，王修川堂，建衙右书室。天启四年，知县郑圭修正堂，整西廊，增狱垣，创轻监，移建土地祠，赞政门、寅宾馆，皆南向。复义仓，增架阁、库屋、藏器物，创官庖鹿苑，创私衙门厅舍各五楹。创衙后永丰仓四间及仓厅斗级屋，拓衙后园地十馀许丈，缭以重垣。明季之难，回禄无存基址，废为营房。

皇清新署：在北街凤凰山麓，为门二、堂二衙、室一楼。

一、原府江兵巡道旧署。康熙六年，道缺，奉裁。知县蓝奋兴详明上司，将道署改县治焉。康熙九年，知县陈光龙于堂左右复修“永饶架阁” 、二库甬道，增建六曹廊，选二门左隙地建还源仓二间、预备仓一间。养济院，以养孤贫。

榕津寨巡检司　在广运城内。

龙平寨巡检司　在东乡，今俱圮。

预备仓　在县治左

还源仓　在县治左

养济院　在社稷坛左

漏泽园　在南门外

教场　旧在城东五里。明洪武间立。后弘治间，兵备道张吉因远僻，即城北仙宫岭地辟三百馀步。万历间，知府陈启孙见地狭，于城东旧址创立“演武亭，周围墙垣五百馀步。天启间，府江道程子鏊、知府郑陞、知县郑珪复于城北拓营房地为小教场。” 至今因之。

外州县

恭城县治　“向在凤凰山下。明洪武二年，县丞周宪臣建于南门内。永乐年间，知县萧嘉祐重修。成化十三年徙今黄牛冈之原。知县夏玮肇建，百凡草创，未几残败过半。万历二十一年，知县任思重修县治” ，大门南向，次为仪门，中为甬道，设戒石亭。甬道上为月台，台上为正堂，堂东为典史衙，西为仪从库，东西二廊为六房，岁久尽圮。知县任思重建左房舍及正堂。后川堂久圮，天启七年，知县张汝醇重建。堂后为知县退居之所，知县任思重修县署大堂，先年用木植荜，骨灰粉圮坏。知县谭虬鼎新更制，于正堂降阶下，分左右圈门。堂下立左右皂隶亭，岁久倾颓。崇祯二年，知县张汝醇“重修。” 仪门外左土地祠一所，原西向，今移南向，即为宾馆。阶下列留济、预备两仓。又大门左右各列一仓。狱在仪门内西侧。知县任思增修。天启七年，知县张汝醇复修。又仪门外新建轻监一所。东门外东为旌善亭，西为申明亭，中建“茶城” 、“古邑坊” ，今俱废。

皇清康熙间，暂构正堂后厅数间。

分司署　在南门内。今废。

府馆　在县治北，今废。

白面寨　、西岭寨　、镇峡寨　三巡检司俱废。阴阳学　、医学　在县治西，俱废。

留济仓　在县东

冨川县治　旧在锺山下。明洪武二十九年，知县张纯迁建于千户所。正堂南向。日监堂在正堂后。赞政厅在正堂东。仪从库在正堂西。左右两廊为六房。戒石亭在堂中道。仪门南向。大门上有谯楼，东向。知县廨在日监堂后。寅宾馆在仪门外。土地祠在仪门外。狱在仪门内正堂西。典史廨　在大门内。

分司　在县南城边。正德八年，兵备张公建。行春堂在丫义岭。前后二座各三间，门庭三间。锺山镇分司　，正德十年建，万历十年重修。白霞分司　，嘉靖三十一年建，万历十年重修。城守廨　在县北门内，南向。

守御所　今废

白霞寨巡检司　在奉政乡三都，今废。

寨下市巡检司　在奉政乡锺山镇，今废。僧会司　在城东。报恩寺

道纪司　在观

阴阳学　未设

屯仓　、万石仓　俱在南门内，共四间。康熙九年，知县刘钦邻鼎建。

预备仓　在城东，万历三十七年建。明末颓废无存。

皇清康熙九年重建。

乡约所　在城内

贺县治　。正厅三间，幕厅一间，在厅左；库房一间，在厅右。中有水瀑出，因名。“涌泉库” ，万历丙申奉文迁库于县左。龙亭库，万历甲午建于三乘寺右，万历癸卯迁于本县堂右。戒石亭一座，万历九年知县何天衢建，后改为坊。仪门三间，隆庆辛未知县陈试改旧仪门为县门，新建二门一座，东西耳门各一。迁戒石亭于仪门内。鼓楼三间，即旧县门知县陈试建。万历甲午，改鼓楼向东，迁聚秀坊为“承宣坊。” 万历癸卯，止开一门，改向南木峒尖峰。知县衙三间，旧在川堂后。嘉靖二十三年，知县叶中梅新建二座，各三间于旧衙之左。万历癸卯，仍改后衙向南，重建正厅一所三间。正屋一所三间，旁屋二间；书堂二所各三间，东旁屋四间，西旁屋三间。

县丞衙　嘉靖三十三年题革其衙为典史衙。按《通志》：县治为明洪武元年贺州知州姚晋鼎建，后改县。十年知县葛礼始重修。

皇清康熙四年，知县何标复修。

典史衙　二座三间旧在仓前，今毁，基址尚存。川堂一间，东、西吏舍一间，公廨八间，在县西。贺营衙署一所　，在南门城内。明崇祯三年创造，年久倾圮。

皇清顺治十四年，守备萧起凤重建。

守御千户所　正厅一座五间，后厅一座二间，仪门五间，大门一座三间，旗纛庙一座三间，俱经烧毁。东西千百户所各五间，今毁。

教场　演武亭二座，今存一座。以上俱明知县王聪建，年久倾坏。

皇清康熙十年，守备唐凤修复甬道门楼一间。《吏目》。

厅二座，监房一间：俱烧毁无存。

按察司分署　今废

府馆　在城隍庙前，今毁。

河泊所　，在城外临江。洪武八年开设，今废。阴阳学　在登云楼后。洪武十八年训术唐碧山建，今毁。

医学　“洪武十八年建，今毁。”

僧会司　，在海云三乘寺。洪武八年设寺。有施田千亩，隶文林乡，以僧“慧叔” 为户。其后，僧散田典，今为习仪之所。

道纪司　洪武十八年设，在玉虚观。今儒学即其地也。

留济仓二间　在县厅东，今毁。

“预备仓　” 在县治东，烧毁。

厢坊义仓二间　利知县建，久倾颓。

养济院　旧在县右，明嘉靖三十二年，改建旧学地之右，已经烧毁。康熙九年，知县何标捐俸另建县北城外。

惠民药局　烧毁

漏泽园　在城北

信都乡巡检司　在封阳墟，今毁。本司自结茅屋暂住。

大宁寨巡检司　在桂岭乡，万历八年废。沙田寨巡检司　，在姜城乡，后迁于点灯寨，万历八年废。

樊家寨巡检司　在招贤乡樊家獞贼之区。万历六年，经兵巡道议，改设土司，今割属昭平县。荔浦县治　在南门兵燹之后。仪门县堂覆以茅，扇头门两廊烧毁未设，尚存后堂瓦屋三间，内衙瓦屋五间，破坏不蔽风雨。康熙四年，知县钱周鼒捐买木料，招匠开窑，备砖瓦木料。先造衙内书房三间，舍房三间，厨房二间。后向桃川购大木造。县堂三间、翻轩三间，库房一间，仪门三间、头门三间，公廨东西各四间。捕衙在县署西，购买城内西街民屋一座，三间二层，暂作公。

馆伺候上司，往来驻札。按《通志》：县治为明洪武元年知县马宥任建。景泰丙子改迁，后毁。万历十年，知县吕文峰建大门、土地祠、礼贤馆、思过堂、典史幕厅。后圮。康熙间重修未备。

分司　在县治西，隳于故明，即今儒学，与“明伦堂” 皆其旧址。

城守营　原系新设，向无旧址。知县钱周鼒招城南旧儒学空地，新建营署，瓦屋三间，前建听事厅三间，头门三间，两旁各建营房十间。府馆　在县治东，今废。

峰门寨巡检司　：在县治东三十里。近设下龙民寨。

南源寨巡检司　去县治三十里。后改设高头寨，今废。

留济仓　在县治东

永丰仓　在县治东，共一十二间。

阴阳学　在县治东

医学　在县治南，洪武十八年设，今俱废。养济院三间　在县西关，今废。

修仁县治　正堂、川堂、后衙，明成化十七年建。

皇清康熙四年知县李子实重修，至十三年变乱之。

后屡经兵马蹂躏，倾圮迨。十八年间，乃经署县事周清重修焉。仪门、头门俱

皇清顺治十三年，署县事高际运重修。

分司　在南城内，因变革，颓圮，仅存基址。公馆　在青山坪，距县十五里，原系修、荔二县同造，因变革，仅存基址。

城守衙门　在县北

旧营防守衙门　在石墙，距县三十里。

哨捕厅　在仪门右

昭平县治　，明万历四年建。后圮，知县冷茂松建。正堂、川堂、后衙、后楼，今亦废。正堂左为永积仓，右为永丰仓。仪仗库、赞政厅，知县柯寿恺建，今废。六房。仪门，知县吴愚修。寅宾馆、土地祠，俱在仪门左。头门，知县柯寿恺修。左旌善，右申明，二亭亦恺所修。今俱废。

捕衙　在头门内

分司　今废

昭平寨巡检司　在昭平城内，今废。

昭潭驿　在城西，今废。

广运驿　今废

昭平驿　今废

龙门驿　在马江里。今废。

僧会司　今废

道纪司　在泗洲寺，今废。

养济院　旧在城西，后废。明万历三十七年，知县张道传移建东门外大道边。

教场　在北城外

永安州治　在城北。明成化十三年，立州堂于堂后，创造仓库，寻颓圮。顺治十三年，知州陈昇因州治倾坏修理，分司权住。顺治十五年，署州事周玺就近于分司左边起粮仓四座。康熙四年，知州邓林尹仍于州治旧址，重建州堂一座五间，抱厦三间，川堂一间。于堂右建土地祠三间，堂后建宅五间，宅东建书馆三间。

吏目衙　秦鼎荣修葺

“城守衙　” 一座五间，建于分司旧址，后圮，今借住民房。

公馆　立于《杜莫寨》。

阴阳学　、医学　俱无。

僧正司　在寺

道正司　在观

小教场　在州城外北一里。

大教场　在州城外东一里。俱知州邓林尹创建。。